Diari Oficial de la Generalitat Valenciana


Sumari del DOGV 4811, del 03-08-2004 (2004/7672)

Notificació a Olato, SL. Expedient número VIVI/040502/105.
----------------------------------------------------------

### Dades del document

Número de DOGV
:   4811

Data del DOGV
:   03-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7672


Organisme emissor
:   Conselleria de Territori i Habitatge

Tipus de document
:   Anunci

Notificació a Olato, SL. Expedient número VIVI/040502/105. [2004/M7672]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució a Olato, SL amb expedient VIVI/040502/105
  
Vist el procediment sancionador VIVI/040502/105 seguit contra Olato, SL per infracció del règim legal que regula els habitatges de protecció oficial.
  
Vist que amb data 18/12/2002 l'instructor del procediment elevava l'oportuna proposta de resolució.
  
Ja que a aquesta, la part expedientada no formula al·legacions.
  
Atés que en la tramitació del procediment s'han observat les normes que conté el Reial Decret 1.398/1993, de 4 d'agost i, supletòriament les contingudes en el títol IX de la Llei de règim jurídic de les administracions públiques.
  
Atés que és competència d'aquest Servei Territorial d'Arquitectura i Habitatge la resolució del present procediment, per raó del que disposa el Decret del Govern Valencià 210/2001, de 18 de desembre.
  
Vistos els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i del Procediment Administratiu Comú i la resta de normes de general i pertinent aplicació, el cap del Servei Territorial d'Arquitectura i Habitatge dicta la següent:
  
Resolució
  
1. Imposar a l'expedientat, com a autor d'una falta molt greu, prevista i sancionada com tal en l'article 6.10 de la Llei 1/1997 una multa de quatre mil dos-cents deu euros (4.210 e).
  
2. Obligar a l'expedientat que, per si o al seu càrrec, realitze en el termini de 15 dies les següents obres:
  
Procedir al segellat de la fusteria exterior on es troben amb els buits de finestra i al segellat dels revestiments dels tancaments amb els escopidors de les finestres, repàs de pintura de les zones afectades per la humitat i la reposició dels sòcols despresos davall els finestrals del menjador saló i dormitori.
  
Procedir a la consolidació de les peces dels paviments ceràmics despresos del morter d'adhesió i la seua posterior rejuntada.
  
Qualsevol solució alternativa proposada per la direcció facultativa haurà prèviament de ser notificada als serveis tècnics d'aquest departament.
  
Contra aquesta resolució, que no posa fi a la via administrativa, es pot interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes a comptar des de l'endemà a la recepció de la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
En el cas de no interposar recurs, haurà de pagar en el termini de 15 dies la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, haurà de remetre a aquest servei territorial una còpia d'aquest exemplar, ja que si no consta el justificant en el procediment, es procedirà al cobrament de la sanció per via de constrenyiment.
  
En el cas que la part dispositiva de la resolució ordene l'execució d'obres i, independentment de l'anterior, se li requereix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, se li adverteix que, si no fóra així, es procedirà per l'administració a aconseguir la seua execució forçosa, imposant-li successives multes coercitives, en relació amb l'article 96 de la Llei de Règim Jurídic de les Administracions Públiques i del Procediment Administratiu Comú i disposicions concordants del Reial Decret Legislatiu 31/1978 i Reial Decret 3.148/1978, de 31 d'octubre i 10 de novembre, respectivament.
  
S'adverteix igualment que, si incompleix l'anterior requeriment, es podrà instruir nou expedient sancionador, conforme al que estableix l'article 166 del Reglament d'Habitatges de Protecció Oficial.
  
València, 3 de juny de 2003.- El cap del servei territorial: Luis Rodríguez Piernas.
  
Publique's aquesta notificació.